ระเบียบคณะกรรมการจัดรูปที่ดินกลาง ว่าด้วยหลักเกณฑ์และวิธีการอนุญาตให้เปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรม พ.ศ. 2537
ระเบียบคณะกรรมการจัดรูปที่ดินกลาง
ระเบียบคณะกรรมการจัดรูปที่ดินกลาง
ว่าด้วยหลักเกณฑ์และวิธีการอนุญาตให้เปลี่ยนการใช้ที่ดินเพื่อประโยชน์
อย่างอื่นที่มิใช่เกษตรกรรม
พ.ศ. ๒๕๓๗
----------------

 อาศัยอำนาจตามความในมาตรา
๑๓ (๑๑) และมาตรา ๔๕ แห่งพระราชบัญญัติ
จัดรูปที่ดินเพื่อเกษตรกรรม พ.ศ. ๒๕๑๗
คณะกรรมการจัดรูปที่ดินกลางออกระเบียบไว้
ดังต่อไปนี้
 ข้อ
๑ ระเบียบนี้เรียกว่า
"ระเบียบคณะกรรมการจัดรูปที่ดินกลางว่าด้วย
หลักเกณฑ์และวิธีการอนุญาตให้เปลี่ยนการใช้ที่ดินเพื่อประโยชน์อย่างอื่นที่มิใช่เกษตรกรรม
พ.ศ. ๒๕๓๗"
 ข้อ
๒
ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป
 ข้อ
๓ ในระเบียบนี้
 "เปลี่ยนการใช้ที่ดิน"
หมายความว่า เปลี่ยนการใช้ที่ดินเพื่อประโยชน์อย่างอื่น
ที่มิใช่เกษตรกรรม รวมทั้งการปลูกสร้างสิ่งใด ๆ หรือทำการใด
ๆ แก่ที่ดินอันอาจก่อให้เกิด
ความเสียหายแก่การจัดรูปที่ดินในเขตโครงการจัดรูปที่ดิน
 "กิจกรรมแปรรูปผลิตผลการเกษตรอย่างง่าย"
หมายความว่า กิจกรรมซึ่ง
ใช้ผลผลิตการเกษตรมาดำเนินการด้วยตนเอง
โดยผ่านกระบวนการที่ไม่ซับซ้อนและไม่มี
การเปลี่ยนรูปไปจากเดิม เช่น การบ่มใบยาสูบ
การทำน้ำตาลมะพร้าว การทำเนื้อเค็ม การปั่นฝ้าย 
ยางแผ่นรมควัน เป็นต้น
 ข้อ
๔
การเปลี่ยนการใช้ที่ดินดังต่อไปนี้ห้ามมิให้อนุญาต คือ
 ๔.๑
การเปลี่ยนการใช้ที่ดินที่ก่อให้เกิดความเสียหายต่อการจัดรูปที่ดิน หรือ
 ๔.๒
การเปลี่ยนการใช้ที่ดินที่ขัดต่อกฎหมายหรือระเบียบของทางราชการ
 ข้อ
๕
การเปลี่ยนการใช้ที่ดินที่จะพิจารณาอนุญาตได้ต้องเป็นประโยชน์หรือ
เอื้ออำนวยต่อการจัดรูปที่ดินและอยู่ภายใต้หลักเกณฑ์ดังต่อไปนี้
 ๕.๑
ที่อยู่อาศัย
 (๑)
ขนาดการใช้ที่ดินต้องไม่เกิน ๑๐๐ ตารางวา
 (๒)
ต้องเป็นเจ้าของที่ดินปลูกอาศัยอยู่เอง
 (๓)
ห้ามใช้เป็นสถานที่ประกอบการอย่างอื่นนอกจากที่อยู่อาศัย
 ๕.๒
อุตสาหกรรมการเกษตรในครัวเรือน
 (๑)
ต้องเป็นการประกอบกิจกรรมแปรรูปผลิตผลการเกษตรอย่างง่ายและ
หัตถกรรมในครัวเรือนเท่านั้น
 (๒)
ต้องเป็นกิจกรรมที่เจ้าของที่ดินกระทำด้วยตนเองและใช้แรงงานใน
ครัวเรือน
 (๓)
เป็นการเพิ่มรายได้แก่เกษตรกรในเขตโครงการจัดรูปที่ดิน
 (๔)
ไม่กระทำการใด ๆ อันเป็นการขัดต่อพระราชบัญญัติส่งเสริมและรักษา
คุณภาพสิ่งแวดล้อมแห่งชาติ
 (๕)
ขนาดการใช้ที่ดินต้องไม่เกิน ๑๐๐ ตารางวา
 ๕.๓
สถานบริการน้ำมัน
 (๑)
ต้องดำเนินการโดยสหกรณ์หรือกลุ่มเกษตรกร
 (๒)
ขนาดการใช้ที่ดินต้องไม่เกิน ๑๐๐ ตารางวา หัวจ่ายมาตรฐานไม่เกิน ๑ 
หัวจ่ายต่อ ๑ สถานบริการ
 (๓)
ต้องปฏิบัติตามกฎหมายและระเบียบข้อบังคับของการจัดตั้งสถานบริการ
น้ำมัน
 ข้อ
๖ การเปลี่ยนการใช้ที่ดินในกรณีอื่น
นอกจากนี้หากมีความจำเป็นและ
คณะกรรมการจัดรูปที่ดินจังหวัดพิจารณาแล้วเห็นควรอนุญาตให้นำเสนอคณะกรรมการจัดรูป
ที่ดินกลางให้ความเห็นชอบก่อนอนุญาตทุกราย
 ข้อ
๗
ในกรณีที่คณะกรรมการจัดรูปที่ดินจังหวัดมีมติไม่อนุญาตและผู้ขอ
อนุญาตมีเหตุผลและความจำเป็นที่จะต้องเปลี่ยนการใช้ที่ดิน
ให้ผู้ขออนุญาตทำเป็นหนังสือขอให้
ทบทวนมติคณะกรรมการจัดรูปที่ดินจังหวัดต่อคณะกรรมการจัดรูปที่ดินกลางอีกครั้งหนึ่งก็ได้
ทั้งนี้ให้ยื่นหนังสือภายใน ๓๐ วัน
นับแต่วันที่ได้รับหนังสือแจ้งมติคณะกรรมการจัดรูปที่ดิน
จังหวัด
 ในกรณีเช่นนี้หากคณะกรรมการจัดรูปที่ดินกลางพิจารณาเห็นว่า
มีเหตุผลและ
ความจำเป็นและเห็นควรอนุญาตให้แจ้งให้คณะกรรมการจัดรูปที่ดินจังหวัดทราบเพื่อพิจารณา
ทบทวนอีกครั้งหนึ่ง
 คณะกรรมการจัดรูปที่ดินจังหวัดมีมติอย่างไรให้ถือเป็นข้อยุติ

 ประกาศ
ณ วันที่ ๕ กันยายน พ.ศ. ๒๕๓๗
  นิพนธ์ พร้อมพันธุ์
 รัฐมนตรีว่าการกระทรวงเกษตรและสหกรณ์
 
ประธานกรรมการจัดรูปที่ดินกลาง

[รก.๒๕๓๗/พ๓๙ง/๔๓/๒๐ กันยายน ๒๕๓๗]